Íslensk sendinefnd er nú komin til Madrid á Spáni þar sem 25. ráðstefna aðildarríkja Loftslagssamnings Sameinuðu þjóðanna ( COP25 ) var sett í dag . Fram kemur í tilkynningu að meginverkefni fundarins sé að ljúka við regluverk um innleiðingu Parísarsamningsins , en þar ber hæst reglur varðandi 6. grein Parísarsamningsins um samvinnu ríkja um losunarmarkmið , auk tæknilegrar vinnu varðandi bókhald og skýrslugjöf . Jafnframt verður á fundinum fjallað um málefni frumbyggja í samhengi við loftslagsbreytingar og aðlögun að loftslagsbreytingum . Ráðherravika fundarins hefst næstkomandi mánudag og mun Guðmundur Ingi Guðbrandsson , umhverfis - og auðlindaráðherra , sækja fundinn fyrir Íslands hönd . Lesa má nánar um fundinn með því að smella hér . Á að leyfa áfengisauglýsingar í fjölmiðlum ?